2013-2015 વચ્ચે એક મોટો તફાવત એ ઊભો થયો કે દિલ્હીની રાજકીય તસવીર સમ્પૂર્ણપણે બદલાઈ ગઈ. અરવિંદ કેજરીવાલ અને તેમના પક્ષના ઝગડાઓ તથા આંતરવિગ્રહો સતત જાહેર થતા રહ્યાં અને બીજી બાજુ 2014ની લોકસભા ચૂંટણીમાં દિલ્હીની પ્રજાએ ભાજપમાં વિશ્વાસ વ્યક્ત કર્યો. એટલુ જ નહીં, કેન્દ્રમાં ભાજપની સરકાર બની અને જે મોદીને રોકવાનો પ્રયત્ન કરવાનો દમ ભરતા હતા કેજરીવાલ, તે જ મોદી તેમની છાતીએ (દિલ્હી ખાતે) આવીને બેસી ગયાં. કેન્દ્રમાં ભાજપની સરકાર અને નરેન્દ્ર મોદી દિલ્હીમાં સ્થાયી થતાની સાથે જ ભાજપનો ઉત્સાહ અને જોશ બમણી ગતિએ વધ્યો.